
	Tel:
	049 66 99 49
	




	       Përmbajtja
	Sistemet dhe teknologjitë e informacionit janë bërë të integruara në aktivitetet tona të përditshme të biznesit. Ato janë komponentë vitale të bizneseve dhe organizatave të suksesshme. Për këtë arsye, sistemet e Informacionit përbëjnë një fushë esenciale te studimit në ndërmarrjen moderne dixhitale.
Teknologjia e informacionit mund të ndihmojë të gjitha llojet e bizneseve të përmirësojnë efikasitetin dhe efektivitetin e proceseve të tyre. Si pasojë, menaxherët efektivë duhet të qëndrojnë në hap me kohën për sa i përket TI-së në dispozicion dhe të fitojnë konceptet dhe aftësitë që nevojiten për analizimin, dizajnimin dhe aplikimin e sistemeve të menaxhimit të informacionit (SMI). Ky kurs i njeh studentët me konceptet të cilat janë të nevojshme për bashkëpunim efektiv ndërmjet menaxherëve, analistëve të sistemit dhe profesionistëve të tjerë të TI-së. Ai synon të sigurojë sfondin teorik si dhe aftësitë praktike për përdorimin dhe analizimin e informacionit dixhital.

	Qëllimi
	
Qëllimi i kësaj lënde është t'i njohë studentët me bazat dhe parimet e sistemeve të informacionit dhe rolin e tyre vendimtar në çdo organizatë moderne. Studentët do të prezantohen me lloje të ndryshme të sistemeve të informacionit dhe rolin e tyre në strukturën organizative.

	Qasshmëria 
	Në përfundim të kësaj lënde studenti do të jetë në gjendje të:
1. Të kuptoj bazat e një ndërmarrje dixhitale
2. Të kuptoj fazat e ciklit jetësor të zhvillimit të sistemeve të informacionit
3. Të mësoj rreth metodave dhe mjeteve të përdorura gjatë zhvillimit të SI-të
4. Të zbatoj metodat e përpunimit të informacionit në njohuri
5. Të ilustroj se si aplikimet e biznesit të sistemeve të informacionit mund të mbështesin proceset dhe strategjitë e biznesit të një kompanie për avantazh konkurrues
6. Të kuptoj parimet e menaxhimit me sukses të një projekti të zhvillimit dhe zbatimit të MSI-së.
7. Të identifikoj disa sfida me të cilat mund të përballet një menaxher biznesi në menaxhimin e zhvillimit dhe përdorimit të suksesshëm dhe etik të teknologjisë së informacionit në një biznes
8. Të kryej analizën e të dhënave duke përdorur tabela

	Javët

	Ligjërata

	
	Java e parë:
	Pasqyrë e lëndes

	
	Java e dyte:
	Bazat e informacionit

	
	Java e tretë:
	Hyrje në tabela, formatim, rregullim te faqes, dhe llojet e diagrameve

	
	Java e katërt:
	Softueri i aplikacionit: Aplikacionet e Përdoruesit Fundor

	
	Java e pestë:
	Formulat, funksionet bazë, referencat, formatimi i kushtëzuar

	
	Java e gjashtë:
	Konkurrimi me teknologjinë e informacionit

	
	Java e shtatë:
	Testi i Parë

	
	Java e tetë:
	Operatorët Logjikë

	
	Java e nëntë:
	Sistemet e biznesit ndërmarrjeve

	
	Java e dhjetë:
	Funksionet statistikore dhe funksionet financiare

	
	Java e njëmbëdhjetë:
	Menaxhimi i projekteve të sistemeve të informacionit

	
	Java e dymbëdhjetë:
	Sfidat etike

	
	Java e trembëdhjetë:
	Mjetet e menaxhimit të sigurisë

	
	Java e katërmbëdhjetë:
	Rishikim

	
	Java e pesëmbëdhjetë:
	Testi i dytë

	Literatura
	1. Literatura kryesore:  
O’Brien, J., Marakas, G. (2011) Management Information Systems. 10th edition, McGraw –Hill International Edition. 
Literatura e rekomanduar: 
· Kroenke, D. (2011) Using MIS. International student version, 3rd edition, Pearson, New Jersey.
· Haag, Cummings, Dawkins (2007) Management Information Systems for the Information Age. 6th edition, McGraw Hill. 
· K. Laudon, J. Laudon, (2006) Management Information Systems: Managing the Digital Firm. 10th  edition, Prentice Hall. 
· Turban, Leidner, McLean, Wetherbe (2008) Information technology for management: Transforming organizations in the digital economy. 6th edition. New York, Wiley. 

	Metodologjia e mësimdhënies
	· Ligjërata
· Tutoriale
· Detyrat
· Eksperimente laboratorike
· Raportet e laboratorit
· Prezantimi

	
		Kontributi në ngarkesën e studentëve (që duhet të korrespondojë me rezultatet e të nxënit të studentëve - 1 kredit ECTS = 25 orë)


	Aktiviteti
	Orë
	 Ditë/javë
	Totali

	Ligjërata
	2
	15
	30

	Sesionet e ushtrimeve
	2
	15
	30

	Punë praktike
	0
	0
	0

	Orari zyrtar
	1
	15
	15

	Puna në terren
	0
	0
	0

	Afatet e ndërmjetme, seminare
	2
	2
	4

	Detyre shtëpie
	2
	2
	4

	Vetë-studim
	1
	20
	20

	Përgatitja e provimit përfundimtar
	2
	9
	18

	Koha e kaluar në provime
	2
	1
	2

	Projekte, prezantime etj.
	2
	1
	2

	Totali

	
	
	125




	Vlerësimi
		Metodologjia e mësimdhënies:  
(sipas Statutit dhe Rregullores për studimet e UMIB)


	Teste / Kolokiume
	40%

	Test praktik gjatë ushtrimeve
	

	Punimi seminarik
	20%

	Interpretimi dhe prezantimi i krijimtarisë artistike dhe veprave të tjera
	 -

	Detyrat dhe lëndët e tjera gjatë semestrit
	

	Aktivitete profesionale
	-

	Të tjera (të specifikohen) -
	-

	Provimi përfundimtar
	40%




	Politikat akademike
	Udhëzime esenciale;
Prezenca e rregullt e studentëve gjatë ligjëratave dhe ushtrimeve të lëndës është e detyrueshme. Të gjitha punimet seminarike që duhet të dorëzohen në formë të shkruar duhet të jenë në format të printuar. Është e detyrueshme që aspekti vizual dhe përmbajtësor i punimeve të kërkuara të respektohet plotësisht. Për më tepër, është e detyrueshme që të gjitha punimet t'i përmbahen plotësisht rregullave të drejtshkrimit të gjuhës dhe stilit APA për citimin e burimeve.

Udhëzime tjera:
Studentëve u kërkohet të përgatisin punimet e tyre seminarike në mënyre të pavarur.
Nuk do të ketë asnjë tolerancë për rastet kur studentët kanë kopjuar materiale të shkruara nga dikush tjetër ose nga interneti pa citim dhe burim të detajuar.
Të gjitha rastet kur nuk përmendet burimi, trajtohen si plagjiaturë dhe në përputhje me rrethanat do të vlerësohen negativisht gjatë vlerësimit përfundimtar të studentit.

Etika në mësimdhënie:
Pjesëmarrja aktive e studentëve në ligjërata
Pjesëmarrja në diskutime dhe komente
Puna e pavarur e detyrueshme duke shfrytëzuar burime alternative informacioni
Respektimi i orarit të ligjëratave dhe mospërdorimi i celularëve gjatë ligjëratave. 
Tolerancë e ulët për vonesat dhe lëshimet e mësimit para kohe pa arsye valide. 
Shpërndarja e sllajdeve dhe materialeve mësimore bëhet nga pedagogu.	

Afatet
Afatet për dorëzimin e seminareve bëhen me pajtim paraprak me studentët;
Studentët duhet të dorëzojnë punimin e tyre brenda afatit të caktuar për dorëzim
Mos prezenca në momentin kur shpjegohet detyra nuk e justifikon studentin për mosdorëzimin e punimit seminarik.
Në rast të ndonjë udhëtimi apo mungesë të parashikuar, studenti duhet të dorëzoj paraprakisht punën seminarike të caktuar.
Studenti ka të drejtë të kërkojë konsultim me pedagogun sa herë që ai e sheh të arsyeshme dhe të nevojshme për kryerjen e punës së tij.



	      Mitrovicë
											Ofruesi i kursit:

        	                                                        
Ass. Berat Ujkani, PhD Cand.
          

                                                                                               		____________________________
                                                                                                     (Nënshkrimi)

